BA รายได้เพิ่มหนุนงบ Q2/61 ขาดทุนลดลง 84% เหลือ 83 ลบ.
BA รายได้เพิ่มหนุนงบ Q2/61 ขาดทุนลดลง 84% เหลือ 83 ลบ. จากปีก่อนขาดทุน 534 ลบ. ส่วนงวด 6 เดือนมีกำไร 628 ลบ. เพิ่มขึ้น 4,152% จากปีก่อนมีกำไร 15 ลบ.
14 ส.ค. 2561

บริษัท การบินกรุงเทพ จำกัด (มหาชน) หรือ BA รายงานผลการดำเนินงานงวดไตรมาส 2/2561 สิ้นสุดวันที่ 30 มิถุนายน 2561 ดังนี้

สำหรับผลดำเนินงานของบริษัทฯ ในไตรมาสที่ 2 ของปี 2561 บริษัทฯ มีรายได้รวม 6,341 ล้านบาท เพิ่มขึ้นร้อยละ 6 เมื่อเทียบกับช่วงเดียวกันของปีก่อน รายได้รวมเพิ่มขึ้นเป็นผลมาจากธุรกิจที่เกี่ยวข้องกับธุรกิจสนามบินและกลุ่มธุรกิจที่เกี่ยวข้อง และรายได้ที่ไม่ได้แบ่งตามสายธุรกิจ โดยมีอัตราการเติบโตเพิ่มขึ้นร้อยละ 8.7 และร้อยละ 54.8 ตามลำดับ